b'\n_START_ARTICLE_\nInitial D\n_START_SECTION_\nSiu\xc5\xbeetas\n_START_PARAGRAPH_\nProtagonistas Takumis Fud\xc5\xbeivara dirba degalin\xc4\x97je aptarnaujan\xc4\x8diuoju darbuotoju kartu su savo draugu Icukiu, siekdamas u\xc5\xbesidirbti pinig\xc5\xb3 ma\xc5\xa1inai, kuria jiedu ketina driftinti vingiuotais Akinos kalno keliais. Jo kolegoms ne\xc5\xbeinant, Takumis papildomai u\xc5\xbedarbiauja jau kelet\xc4\x85 met\xc5\xb3 vakarais iki pat pary\xc4\x8di\xc5\xb3 i\xc5\xa1ve\xc5\xbeiodamas tofu i\xc5\xa1 t\xc4\x97vo krautuv\xc4\x97l\xc4\x97s, tokiu b\xc5\xabdu pasyviai gerindamas savo, kaip vairuotojo, \xc4\xafg\xc5\xabd\xc5\xbeius u\xc5\xbe \xc5\xa1eimos automobilio, senstan\xc4\x8dio Toyota Sprinter Trueno, vairo._NEWLINE_Netrukus po to, kai prasideda pasakojimas, RedSuns, lenktyninink\xc5\xb3 m\xc4\x97g\xc4\x97j\xc5\xb3 komanda i\xc5\xa1 Akagio, meta i\xc5\xa1\xc5\xa1\xc5\xabk\xc4\xaf vietinei Speedstars komandai ant Akinos kalno. Netek\xc4\x99 vilties po RedSuns komandos lyderi\xc5\xb3 pasiva\xc5\xbein\xc4\x97jimo pasibandymui, Speedstars nariai ima manyti, jog pralaim\xc4\x97s. Kiek v\xc4\x97liau t\xc4\x85 pa\xc4\x8di\xc4\x85 nakt\xc4\xaf antras pagal paj\xc4\x97gum\xc4\x85 i\xc5\xa1 RedSuns lyderi\xc5\xb3, Keisuk\xc4\x97 Takaha\xc5\xa1is, vykdamas namo po paskutiniojo pasiva\xc5\xbein\xc4\x97jimo, kelyje netik\xc4\x97tai \xe2\x80\x9enu\xc5\xa1luojamas\xe2\x80\x9c paslaptingojo Sprinter Trueno vairuotojo, nepaisant to, jog min\xc4\x97tas automobilis n\xc4\x97 i\xc5\xa1 tolo neprilygsta Keisuk\xc4\x97s vairuojamajam. Vairuotojo tapatyb\xc4\x97s sp\xc4\x97lion\xc4\x97s priveda prie Buntos Fud\xc5\xbeivaros, Takumio t\xc4\x97vo. Speedstars nariai bando \xc4\xaftikinti Bunt\xc4\x85 pad\xc4\x97ti jiems \xc4\xafveikti RedSuns. I\xc5\xa1 prad\xc5\xbei\xc5\xb3 \xc5\xa1is nesutinka, bet v\xc4\x97liau atsako, kad galb\xc5\xabt pasirodysi\xc4\x85s. Tuo pat metu Takumis papra\xc5\xa1o t\xc4\x97vo paskolinti automobil\xc4\xaf i\xc5\xa1vykai su drauge. Bunta tuo pasinaudoja, sutikdamas su s\xc4\x85lyga, jog Takumis \xc4\xafveiks RedSuns._NEWLINE_Lenktyni\xc5\xb3 vakar\xc4\x85 Trueno nepasirodo, tad Speedstars pirmajam va\xc5\xbeiavimui pasirenka atsargin\xc4\xaf vairuotoj\xc4\x85. Likus kelioms akimirkoms iki lenktyni\xc5\xb3 prad\xc5\xbeios, pasirodo Trueno. Speedstars nari\xc5\xb3 nuostabai i\xc5\xa1 automobilio i\xc5\xa1lipa Takumis, ne Bunta._NEWLINE_Lenktyni\xc5\xb3 metu Takumis nesunkiai \xc4\xafveikia RedSuns vairuotoj\xc4\x85, atlikdamas pavojing\xc4\x85 manevr\xc4\x85 staigiame kaln\xc5\xb3 kelio pos\xc5\xabkyje. G\xc4\x97dingas RedSuns komandos pralaim\xc4\x97jimas nukloja pamatus tolimesnei serialo siu\xc5\xbeeto eigai: vairuotojai i\xc5\xa1 kaimynini\xc5\xb3 prefekt\xc5\xabr\xc5\xb3 atvyksta mesti i\xc5\xa1\xc5\xa1\xc5\xabkio Takumiui ir jo legendiniam automobiliui.'